ທ່ານ Trump ມີຄະແນນນຳໜ້າ ຫຼາຍຂຶ້ນ ຂອງຜູ້ສະໝັກ ພັກຣີພັບບລິກັນ
ມະຫາ​ເສດ​ຖີ ອະສັງຫາລິມະ​ຊັບ ທ່ານ Donald Trump ມີຄະແນນສຽງ​ນຳໜ້າ ເພີ້​ມຂຶ້ນ ສຳລັບການ​ແຂ່ງຂັນ ​ຂອງພັກຣີພັບບລີກັນ ໃນປີ 2016.
ການຢັ່ງຫາງສຽງສຳຫລວດທາງດ້ານການເມືອງຄັ້ງໃໝ່ ໃນ ສະຫະລັດ ສະແດງໃຫ້ເຫັນວ່າ ມະຫາເສດຖີອະສັງຫາລິມະ ຊັບ ທ່ານ Donald Trump ໄດ້ມີ ຄະແນນສຽງເພີ້ມຂຶ້ນ ໃນການ ນຳໜ້າໝູ່ ສຳລັບການແຂ່ງຂັນທີ່ໜາແໜ້ນ ໃນປີ 2016 ເພື່ອໃຫ້ ໄດ້ຮັບການແຕ່ງຕັ້ງ ເປັນຜູ້ຕາງໜ້າ ສະໝັກເປັນປະທານາທິບໍດີ ຂອງພັກຣີພັບບລິກກັນ ການຢັ່ງຫາງສຽງ ໃນວັນພະຫັດໂດຍມະຫາວິທະຍາໄລ Quinຊ nipiac ສະແດງໃຫ້ເຫັນວ່າ ຜູ້ນຳການເມືອງທີ່ມາໃໝ່ ໄດ້ຮັບການ ສະໜັບສະໜຸນ 28 ເປີເຊັນ ຈາກບັນດາຜູ້ມີສະດປ່ອນບັດພັກຣີ ພັບລລິກັນ ທ່ານໄດ້ຄອງຕຳແໜ່ງສຸດຍອດຢ່າງງ່າຍດາຍ ແລະ ບັນດາຜູ້ທ້າທາຍທີ່ມີຄະແນນໃກ້ຄຽງທ່ານ ຂອງຈຳນວນຜູ້ ສະໝັກທັງໝົດ 17 ຄົນນັນ ກໍໄດ້ແກ່ ອະດີດນາຍແພດຜ່າຕັດສະໝອງ ທ່ານ Ben Carsen ຊຶ່ງເປັນນັກການເມືອງ ໃໝ່ອີກຄົນນຶ່ງທີ່ໄດ້ຄະແນນ 12 ເປີເຊັນໃນການສະໜັບສະໜຸນຈາກທົ່ວປະເທດ ການສຳຫລວດ ສະມາຊິກພັກພັກຣີພັບບລິກັນ 666 ຄົນ ສະແດງໃຫ້ເຫັນວ່າ 7 ເປີເຊັນ ສະໜັບສະໜູນອະດີດຜູ້ປົກຄອງລັດ Florida ທ່ານ Jeb Bush ລູກຊາຍ ແລະນ້ອງຊາຍ ຂອງອະດີດ ປະທານາທິບໍດີ ສະຫະລັດ ສະມາຊິກ ສະພາສູງ ລັດ Texas ທ່ານ Ted Cruz ແລະ ສະມາຊິກ ສະພາສູງ ລັດ Florida ທ່ານ Marco Robio ເມື່ອໜຶ່ງເດືອນກ່ອນ ການຢັ່ງສຽງດຽວກັນນີ້ ສະແດງໃຫ້ເຫັນວ່າ ການສະໜັບສະໜູນ ທ່ານ Trump ແມ່ນຢູ່ລະດັບ 20 ເປີເຊັນ ຄະແນນສຽງທີ່ທ່ານໄດ້ຮັບ ໃນປັດຈຸບັນນີ້ເປັນ ຄະແນນສຽງໃຫຍ່ທີ່ສຸດຂອງມະຫາວິທະຍາໄລ Quinnipiac ທີ່ໄດ້ບັນທຶກ ລະຫວ່າງຜູ້ ສະໝັກທີ່ໄດ້ຮັບຄະແນນຫລາຍເປັນອັນດັບໜຶ່ງ ແລະ ອັນດັບສອງ ໃນລະຫວ່າງການ ສຳຫລວດຫລາຍໆຄັ້ງ ກ່ອນໜ້າການເລືອກຕັ້ງຂັນຕົ້ນ ແລະການປະຊຸມຄັດເລືອກຕ່າງໆ ໃນປີໜ້າ ອະດີດລັດຖະມົນຕີ ຕ່າງປະເທດ ສະຫະລັດ ທ່ານນາງ Hillary Clinton ສືບຕໍ່ມີຄະແນນ ນຳໜ້າຜູ້ສະໝັກເປັນປະທານາທິບໍດີພັກເດໂມແຄຣັດ ແຕ່ຄະແນນນຳໜ້າຂອງທ່ານນາງ ພວມຫລຸດນ້ອຍລົງ ທ່າມກາງການສືບຕໍ່ມີຄຳຖາມ ກ່ຽວກັບໃຊ້ອີແມວລຂອງທ່ານນາງ ເວ ລາທີ່ທ່ານນາງຍັງຮັບໃຊ້ຢູ່ໃນລັດຖະບານ ທ່ານນາງ Clinton ໄດ້ໃຊ້ບັນຊີອີແມລ ແລະເຄຶ່ອງບໍລິການເຊີເວີ ສ່ວນໂຕໃນ ການເຮັດວຽກໃຫ້ລັດຖະບານ ເວລາທ່ານນາງໄດ້ເປັນ ນັກການທູດສູງສຸດຂອງປະເທດ